wannaphong/clean_thaiwikipedia huggingface dataset:
# วัดป่าแสงธรรม (จังหวัดสุราษฎร์ธานี)
วัดป่าแสงธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี ปัจจุบันมีพระครูสันติธรรมรังษี (ไมตรี วรมิตฺโต) ดำรงตำแหน่งเจ้าอาวาส

วัดป่าแสงธรรมสร้างขึ้นเมื่อประมาณ พ.ศ. 2527 โดยหลวงพ่อพระธรรมธัชมุนี เจ้าอาวาสวัดธรรมบูชา (พระสุธรรมาธิบดีในปัจจุบัน) เป็นผู้ริเริ่มสร้าง ตั้งเป็นวัดเมื่อวันที่ 5 ตุลาคม พ.ศ. 2537

วัดป่าแสงธรรมมีเนื้อที่ประมาณ 20 ไร่ ตั้งอยู่ท่ามกลางภูเขาและป่าไม้ที่ร่มรื่น แบ่งเป็นสองส่วน ส่วนหนึ่งเป็นเขตปฏิบัติธรรมของพระภิกษุสงฆ์และแม่ชี มีพื้นที่ประมาณ 10 ไร่ มีเสนาสนะสำหรับรองรับผู้ปฏิบัติธรรมได้กว่า 100 คน อีกส่วนหนึ่งมีเนื้อที่ประมาณ 10 ไร่ เป็นเขตศาลเจ้าแม่กวนอิม เป็นจุดชมวิวที่ปรากฏในแผนที่เกาะพะงันว่า "Chineese Temple" ด้านล่างศาลเจ้าแม่กวนอิมมีโรงเจซึ่งมีห้องพัก 16 ห้องมีห้องน้ำในตัว มีห้องโถง 2 ชั้น ภายในวัดมีพระพุทธรูปหยกจำนวนหลายองค์ มีภาพวาดพุทธประวัติ
# ไขปมปริศนาภูต
ไขปมปริศนาภูต  เป็นนิยายญี่ปุ่นในปี พ.ศ. 2554 ตีพิมพ์โดยสำนักพิมพ์โคดันชะ เขียนโดยเคียว ชิโรไดระ วาดภาพประกอบโดยฮิโระ คิโยฮาระ และตั้งแต่เล่มที่ 2 เป็นต้นไปวาดโดยชาชิบะ คาตาเซะ มังงะดัดแปลงวาดภาพโดยชาชิบะ คาตาเซะตีพิมพ์ในนิตยสารโชเน็งแมกกาซีนอาร์ นิตยสารมังงะแนวโชเน็งของสำนักพิมพ์โคดันชะตั้งแต่เดือนเมษายน พ.ศ. 2558 และตีพิมพ์ในนิตยสารโชเน็งแมกกาซีนรายเดือนตั้งแต่เดือนธันวาคม พ.ศ. 2562  รวบรวมตีพิมพ์เป็นหนังสือมังงะรวมเลม (ทังโกบง) ถึงเล่มที่ 19 มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงผลิตโดยสตูดิโอเบรนส์เบสออกอากาศระหว่างเดือนมกราคมถึงมีนาคม พ.ศ. 2563 ฤดูกาลที่สองมีเริ่มออกอากาศในเดือนมกราคมถึงมีนาคม พ.ศ. 2566
# วัดทรายขาว (จังหวัดปัตตานี)
วัดทรายขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทรายขาว อำเภอโคกโพธิ์ จังหวัดปัตตานี

วัดทรายขาวตั้งวัดเมื่อ พ.ศ. 2300 โดยมีท่านภักดีชุมพล (นายเพ็ง) ซึ่งได้อพยพครอบครัวมาจากเมืองไทรบุรี (รัฐเกอดะฮ์ ประเทศมาเลเซีย) ได้มาตั้งบ้านเรือนที่นี่ ต่อมาได้บริจาคที่ดินพร้อมกับบ้านที่อยู่อาศัยสร้างเป็นวัดแล้วนิมนต์พระมาอยู่จำพรรษา วัดได้รับพระราชทานวิสุงคามสีมาเมื่อวันที่ 30 กรกฎาคม พ.ศ. 2432 เขตวิสุงคามสีมา กว้าง 204 เมตร ยาว 230 เมตร ผูกพัทธสีมาเมื่อประมาณ พ.ศ. 2435 ด้านการศึกษา เนื่องจากวัดมีที่ดินมาก จึงจัดที่ดินภายในเขตวัดส่วนหนึ่งตั้งเป็นโรงเรียน และได้เปิดทำการสอนเมื่อ พ.ศ. 2460 เป็นต้นมา พระอธิการหมานเป็นเจ้าอาวาสรูปแรก พระครูธรรมกิจโกศล (อาจารย์นอง ธมฺมภูโต) เป็นเจ้าอาวาสลำดับที่ 5 ซึ่งเป็นเจ้าอาวาสตั้งแต่ พ.ศ. 2511 ถึง พ.ศ. 2542

ที่ตั้งของวัดเป็นที่ราบเชิงเขาตั้งอยู่ท่ามกลางหมู่บ้าน มีกำแพงวัดล้อมรอบ อาคารเสนาสนะที่สำคัญ ได้แก่ อุโบสถ วิหารอดีตเจ้าอาวาส วิหารจัตุรมุขหลวงพ่อหินอ่อน กุฏิที่พักสงฆ์ มีเจดีย์พระครูธรรมกิจโกศล (พ่อท่านนอง ธมมภูโต) อดีตเจ้าอาวาส และมณฑป เป็นต้น
# ยูไนต์อัพ!
ยูไนต์อัพ! (UniteUp!) เป็นโครงการสื่อผสมญี่ปุ่น ผลิตโดยโซนี่มิวสิกเอ็นเตอร์เทนเมนต์ ประเทศญี่ปุ่น เริ่มต้นด้วยช่องยูทูบที่สร้างในเดือนพฤศจิกายน พ.ศ. 2564 มีเพลงจากหลากหลายศิลปินในช่อง ซีรีส์อนิเมะโทรทัศน์ผลิตโดยสตูดิโอโคลเวอร์เวิกส์ ออกอากาศตั้งแต่เดือนมกราคมถึงเมษายน พ.ศ. 2566 ฤดูกาลที่ที่ 2 ในชื่อ UniteUp!  -Uni:Birth- ออกอากาศตั้งแต่เดือนมกราคมถึงเมษายน พ.ศ. 2568

 ตัวละคร 
 Protostar 

 Legit 

 Jaxx/Jaxx 

 AneLa 

 สื่อ 
 อนิเมะ 
ซีรีส์อนิเมะโทรทัศน์ผลิตโดยสตูดิโอโคลเวอร์เวิกส์ มีการประกาศสร้างระหว่างอีเวนต์อนิเพล็กซ์ออนไลน์เฟสต์ 2022 ในวันที่ 24 พฤศจิกายน พ.ศ. 2565 อนิเมะกำกับโดยชินอิจิโร อูชิจิมะ ดูแลบทซีรีส์โดยริโนะ ยามาซากิ ออกแบบตัวละครโดยมาจิโระ ซึ่งยังทำหน้าที่เป็นหัวหน้าผู้กำกับแอนิเมชันร่วมกับอาซามิ โคมัตสึและยูริเอะ ฮามะ แต่งดนตรีประกอบโดยยูกิ ฮายาชิ ออกอากาศตั้งแต่วันที่ 7 มกราคมถึงวันที่ 15 เมษายน พ.ศ. 2566 ทาง Tokyo MX และเครือข่ายอื่น ๆ

ในวันที่ 21 มกราคม มีการประกาศว่าตอนที่ 4 จะเลื่อนออกไปเป็นวันที่ 11 กุมภาพันธ์เนื่องจากการแพร่ระบาดของโควิด-19

ในวันที่ 30 กรกฎาคม พ.ศ. 2566 มีการประกาศสร้างซีซันที่สอง ฤดูกาลที่สองชื่อ UniteUp!  -Uni:Birth- มีกำหนดออกอากาศในเดือนมกราคม พ.ศ. 2568
# มีเดียมิกซ์สาวน้อยดีเจ
มีเดียมิกซ์สาวน้อยดีเจ หรือ D4DJ (Dig Delight Direct Drive DJ) เป็นแฟรนไชส์สื่อดนตรีญี่ปุ่น สร้างสรรค์โดยบูชิโรด เนื้อเรื่องต้นฉบับโดยโค นากามูระ อำนวยการผลิตโดยทากาอากิ คิดานิ ประกอบด้วยการแสดงดีเจสด เกมแนวจังหวะสำหรับสมาร์ตโฟนชื่อเกมว่า D4DJ Groovy Mix และซีรีส์อนิเมะโทรทัศน์ 13 ตอนชื่อเรื่องว่า D4DJ First Mix ซึ่งออกอากาศระหว่างเดือนตุลาคม พ.ศ. 2563 ถึงมกราคม พ.ศ. 2564 ซีรีส์อนิเมะภาคแยกชื่อเรื่องว่า D4DJ Petit Mix ออกอากาศตั้งแต่เดือนกุมภาพันธ์ถึงกรกฎาคม พ.ศ. 2564 อนิเมะตอนเดี่ยวชื่อเรื่องว่า D4DJ Double Mix ออกอากาศในเดือนสิงหาคม พ.ศ. 2565 ฤดูกาลที่สองชื่อเรื่องว่า D4DJ All Mix เริ่มออกอากาศในเดือนมกราคมถึงมีนาคม พ.ศ. 2566 

 หมายเหตุ
# ซูโทเปีย+
ซูโทเปีย+  เป็นซีรีส์แอนิเมชันเว็บโทรทัศน์ภาคแยก อิงจากภาพยนตร์ นครสัตว์มหาสนุก โดย ไบรอน โฮเวิร์ด, ริช มัวร์ และจาเร็ด บูช ผลิตโดยวอลต์ดิสนีย์แอนิเมชันสตูดิโอส์ ซีรีส์เผยแพร่ทางดิสนีย์+ ในวันที่ 9 พฤศจิกายน พ.ศ. 2565

 เนื้อเรื่อง 
ซีรีส์รวมเรื่องสั้น 6 เรื่องที่เกิดขึนระหว่างเหตุการณ์ในภาพยนตร์ นครสัตว์มหาสนุก ต้นฉบับ

 นักพากย์ 
 Bonnie Hunt รับบท บอนนี่ ฮอปส์
 Don Lake รับบท สตู ฮอปส์
 John Lavelle รับบท แย็กซ์
 Leah Latham รับบท ฟรูฟรู
 Michelle Buteau รับบท ทรูทรู
 Katie Lowes รับบท มอลลี่ ฮอปส์ และ เบรียงก้า
 Crystal Kung Minkoff รับบท คาริสมา
 Porsha Williams รับบท คริสติน
 Maurice LaMarche รับบท มิสเตอร์บิ๊ก
 Alan Tudyk รับบท ดุ๊ก วีเซิลตัน
 Imari Williams รับบท บอสแรด
 Nate Torrence รับบท เจ้าหน้าที่คลอว์ฮาวเซอร์
 อิดริส เอลบา รับบท สารวัตรโบโก
 ชากีรา รับบท กาเซลล์
 Charlotte Nicdao รับบท แซม
 Raymond S. Persi รับบท แฟลช
 คริสเตน เบลล์ รับบท พริสซิลล่า
 John Lavelle รับบท เจรัลด์ คุค
 Byron Howard รับบท บักกี้
 Jared Bush รับบท พรองก์

จินนิเฟอร์ กูดวิน และ เจสัน เบตแมน กลับมารับบทพากย์เป็นจูดี ฮอปส์และนิค ไวลด์ตามลำดับ โดยใช้ฟุตเทจเสียงเดิมจากภาพยนตร์ต้นฉบับ

 รายชื่อตอน 

 หมายเหตุ
# ไมคลาวด์กันจ์
ไมคลาวด์กันจ์ (อักษรโรมัน: McLeod Ganj, อักษรเทวนาครี: मैक्लॉडगंज) เป็นย่านชานเมืองในธรรมศาลา อำเภอกังครา รัฐหิมาจัลประเทศ เป็นที่รู้จักในชื่อ "ลาซาน้อย" หรือ "ธาซา" อันเนื่องมาจากประชากรชาวทิเบตโพ้นทะเลจำนวนมาก เช่นเดียวกับเป็นที่ทำการของรัฐบาลลี้ภัยของทิเบต

ชื่อของไมคลาวด์ (หรือ มักคลาวด์; McLoed) มาจากชื่อของ ดอนัลด์ ฟรีล มักคลาวด์ ผู้ว่าการปัญจาบในปกครองอังกฤษในเวลานั้น ส่วน กันจ์ (ganj) มาจากภาษาเปอร์เซียแปลว่า "ย่าน"Dharamshala  The Imperial Gazetteer of India, v. 11, p. 301.Experiment in Exile TIME Asia.

ในเดือนมีนาคม 1959 ดาไลลามะองค์ที่ 14 ลี้ภัยมายังอินเดียหลังการลุกฮือในปี 1959 ของทิเบตเพื่อต่อต้านพรรคคอมมิวนิสต์จีนไม่สำเร็จ รัฐบาลอินเดียได้ให้การลี้ภัยแก่ดาไลลามะในธรรมศาลา ที่ซึ่งท่านได้ตั้งรัฐบาลลี้ภัยของทิเบตขึ้นในปี 1960 รวมถึงอาศัยย่านไมคลาวด์คัญช์เป็นที่ประทับ และยังเป็นที่อยู่อาศัยของชาวทิเบตโพ้นทะเล รวมถึงอารามทิเบตจำนวนมาก
# โอม มณี ปัทเม หูม
thumb|ภาพสลักพระษฑักษรีอวโลกิเตศวรโพธิสัตว์ และมนตร์ "โอม มณี ปัทเม หูม"
thumb|ยอดพระรัศมีของพระโพธิสัตว์กวนอิมบนทะเลแห่งหนานชาน ซึ่งมีการสลักมนตร์ "โอม มณี ปัทเม หูม"

โอม มณิ ปัทเม หูม (;Pronunciation of the mantra as chanted by a Tibetan: Wave Format  and Real Audio Format . , , ,) หรือในเอกสารไทยนิยมใช้ โอม มณี ปัทเม หูม หรือ โอม มา นี แปะ หมี่ ฮง ตามการอ่านทับศัพท์ภาษาจีนแต้จิ๋ว เป็นมนตร์หกพยางค์ในภาษาสันสกฤต ซึ่งเกี่ยวข้องเป็นพิเศษกับพระโพธิสัตว์แห่งความเมตตา พระษฑักษรี ปางสี่กร ปรากฏการใช้ครั้งแรกในคัมภีร์ของมหายาน การัณฑวยูหสูตร ซึ่งเรียกมนตร์นี้ในชื่อ ษฑกฺษร ("หกพยางค์") และ บรมหฤทัย ของพระโพธิสัตว์อวโลกิเตศวรStudholme (2002), p. 67. ในคัมภีร์นี้มองว่ามนตร์นี้เป็นเหมือนรูปย่นย่อของคำสอนทั้งปวงในพุทธศาสนาStudholme (2002), p. 72.

คำแปลแท้จริงและความสำคัญของมนตร์นี้ยังเป็นที่พูดถึงโดยมากในบรรดานักวิชาการพุทธศาสนา คำแปลตรงตัวในภาษาอังกฤษมีแปลไว้ว่า "ขอบูชาแด่แก้วมณีในดอกบัว"Grossman, Carrie หรือในรูปกล่าวประกาศที่อาจแปลว่า "ข้าพเจ้าในแก้วมณี-ดอกบัว"Alexander Studholme, The Origins of Om Manipadme Hum: A Study of the Karandavyuha Sutra, SUNY, 2002, p. 117 ในขณะที่ในภาษาไทยมีการแปลไว้ว่า "โอม แก้วมณีในดอกบัว" มนตร์นี้ประกอบด้วยคำว่า ปัทม แปลว่าดอกบัวอินเดีย (Nelumbo nucifera) กับ มณี  ซึ่งในศาสนาพุทธนิยมใช้เรียกมณีทางจิตวิญญาณหรือจินตมณีEssential Buddhism, A Complete Guide to Beliefs and Practices, p. 126, Jack Maguire, 2013 ส่วนคำนำว่า โอม เป็นพยางค์ศักดิ์สิทธิ์ในศาสนาอินเดีย และ หูม ใช้แทนดวงวิญญาณแห่งการตรัสรู้

ในศาสนาพุทธแบบทิเบต มนตร์นี้เป็นมนตร์ที่มีสวดกันทั่วไปที่สุด ทั้งในฆราวาสและสงฆ์ นอกจากนี้ยังปรากฏในฐานะส่วนหนึ่งของทิวทัศน์ที่พบได้ในทิเบต ในรูปของหินมณี หรือใสธงมนตร์กับกงล้อมนตร์Studholme (2002), p. 2.

นับตั้งแต่ศตวรรษที่ 11 ซึ่งมีการติดต่อสัมพันธ์ระหว่างชาวพุทธในจีน ทิเบต และมองโกเลียมากขึ้น มนตร์นี้ได้เข้ามาสู่ศาสนาพุทธแบบจีนOrzech et al. (2011), p. 527. รวมถึงถูกนำไปประยุกต์ใช้ในลัทธิเต๋าของจีนJackowicz, Steve, Om Mani Padme Hum in Daoist Revision, Journal of Daoist Studies, University of Hawai'i Press, Volume 6, 2013 pp. 203-210 10.1353/dao.2013.0009
# เจียโหยว
เจียโหยว หรือ ก๊าเหย่า  เป็นคำภาษาจีนสำหรับให้กำลังใจที่นิยมใช้กันมาก วลีนี้มักเรียกว่า "ยากที่สุดที่จะแปลออกมาดีในภาษาอังกฤษ" โดยมีคำแปลตรงตัวเป็นภาษาอังกฤษว่า "add oil" (เติมน้ำมัน) ซึ่งใช้มากในภาษาอังกฤษแบบฮ่องกง ว่ากันว่าวลีนี้มีใช้ครั้งแรกในการเชียร์รถแข่งที่มาเก๊ากรังปรีในทศวรรษ 1960s เพื่อใช้เชียร์นักแข่งรถให้ "เติมน้ำมัน" หรือ "เหยียบคันเร่ง" เพื่อให้รถวิ่งไปได้เร็วขึ้น

วลีนี้มีความยืดหยุ่นสูงและสามารถใช้งานได้ในทุกรูปแบบสถานการณ์จนได้รับการบรรยายไว้ว่าเป็น "คำเชียร์เอนกประสงค์" ("all purpose cheer") เจียโหยว สามารถแปลได้ทั้งว่า "ขอให้โชคดีนะ!", "สู้สู้", "เธอทำได้", "อย่ายอมแพ้!" ในขณะที่หากใช้ในบริบทของการเชียร์กีฬา ก็สามารถแปลได้ว่า "สู้สู้" หรือ "ไปเลย!" นอกจากนี้ยังสามารถใช้ในรูปของคำตักเตือน เช่นแปลว่า "พยายามให้มากกว่านี้หน่อย" ได้เช่นกัน รวมถึงยังใช้เพื่อแสดงความเป็นอันหนึ่งอันเดียวกันหรือสนับสนุนบุคคลอื่นในแง่ว่า "เรายังมีกัน" ได้เช่นกัน

วลีนี้ถูกนำมาปรับใช้เป็นคำร้องเชียร์ประเทศจีนในกีฬาโอลิมปิกส์ที่ปักกิ่ง ส่วนในฮ่องกง วลีนี้กลายมาเป็นคำประจำในการประท้วง และเพื่อแสดงความสนับสนุนแก่การประท้วงร่มเมื่อปี 2014 และในการประท้วงปี 2019-20 และในช่วงการระบาดของโควิด-19 ในระยะแรกที่อู่ฮั่นนั้น วลีว่า "อู่ฮั่น เจียโหยว" ยังถูกนิยมนำมาใช้เพื่อให้กำลังใจแก่บุคลากรและชาวเมืองอู่ฮั่นที่ถูกล็อกดาวน์ เป็นต้น
# เทรเวอร์ เมอร์ดอช
วิลเลียม ทีโอดอร์ มูลเลอร์ (William Theodore Mueller; 10 กันยายน ค.ศ. 1980) เป็นนักมวยปล้ำอาชีพชาวอเมริกันที่รู้จักกันดีในชื่อเรียกของเขา เทรเวอร์ เมอร์ดอช (Trevor Murdoch) ปัจจุบันเซ็นสัญญากับ National Wrestling Alliance (NWA) ซึ่งเขาเป็นอดีตแชมป์โลก NWA สองสมัยและแชมป์ WildKat Sports Heavyweight เขายังเป็นอดีตแชมป์แห่งชาติ NWA หนึ่งสมัยอีกด้วย

เขาเป็นที่รู้จักดีที่สุดจากการปรากฏตัวใน World Wrestling Entertainment ตั้งแต่ปี 2005 ถึง 2008 เขายังเป็นที่รู้จักจากการปรากฏตัวใน Extreme Championship Wrestling และ NWA Total Nonstop Action ในฐานะ Stan Dupp (สมาชิกของ The Dupps) และ Jethro Holliday ตามลำดับ

ผลงานแชมป์และความสำเร็จ
Cauliflower Alley Club
Future Legend Award (2009)
Metro Pro Wrestling
MPW Television Championship (1 time)
National Wrestling Alliance
NWA Worlds Heavyweight Championship (2 times)
NWA National Championship (1 time)
NWA Champions Series Tournament (2021) – with Team Jax Dane, Jennacide, The Masked Mystery Man, and Colby Corino
NWA Total Nonstop Action
Dupp Cup (1 time) – with Bo Dupp
Pro Wrestling Illustrated
Ranked No. 75 of the top 500 singles wrestlers in the PWI 500 in 2022
WildKat Wrestling
WildKat Sports Heavyweight Championship (1 time, current)
World League Wrestling
WLW Heavyweight Championship (5 times)
WLW Tag Team Championship (3 times) - with Bull Schmitt (1) and Wade Chism (2)
World Wrestling Entertainment
World Tag Team Championship (3 times) - with Lance Cade
World Wrestling Xpress
WWX Heavyweight Championship** (1 time)
WWX United States Championship (1 time) 

นัดที่เดิมพัน

Winner (wager)Loser (wager)LocationEventDateNotesTrevor Murdoch (career)  Nick Aldis (title)  St. Louis, Missouri  NWA 73rd Anniversary Show  August 29, 2021
# วัฏจักรราชวงศ์
วัฏจักรราชวงศ์  เป็นปรัชญาการเมืองที่สำคัญในประวัติศาสตร์จีน ทฤษฎีนี้ระบุว่า แต่ละราชวงศ์ของจีนก้าวขึ้นถึงจุดสูงสุดทางการเมือง วัฒนธรรม และวัฒนธรรม จากนั้นจึงเสื่อมถอยเนื่องจากการเสื่อมถอยทางศีลธรรม สูญเสียอาณัติแห่งสวรรค์และล่มสลาย หลังจากนั้นราชวงศ์ใหม่จึงมาแทนที่ราชวงศ์เดิม วัฏจักรนี้เกิดขึ้นใหม่ซ้ำ ๆ ตามรูปแบบที่จำเจEdwin O. Reischauer, "The Dynastic Cycle", in John Meskill, The Pattern of Chinese History, (Lexington: D. C. Heath and Company, 1965), pp. 31-33.

วัฏจักรนี้เป็นความต่อเนื่องของประวัติศาสตร์จีนตั้งแต่สมัยแรกจนถึงปัจจุบัน โดยดูจากการสืบราชบัลลังก์หรือราชวงศ์ แสดงว่ามีการพัฒนาขั้นพื้นฐานหรือการเปลี่ยนแปลงโครงสร้างทางสังคมหรือเศรษฐกิจเพียงเล็กน้อย"Dynastic cycle," in , p. 87 John K. Fairbank เขียนแสดงความสงสัยของนักประวัติศาสตร์หลายคนว่า "แนวคิดวัฏจักรราชวงศ์... เป็นอุปสรรคสำคัญต่อการทำความเข้าใจการเปลี่ยนแปลงขั้นพื้นฐานของประวัติศาสตร์จีน"John K. Fairbank and Edwin O. Reischauer, East Asia: The GreatTradition(Boston, 1960), p. 115.

วัฏจักร
รายละเอียดวัฏจักรเป็นไปดังนี้:

ผู้นำใหม่ก่อตั้งราชวงศ์ใหม่ และได้รับอาณัติแห่งสวรรค์Ching, Frank. Ancestors: 900 Years in the Life of a Chinese Family. New York: William Morrow and Company, 1974. p 78.
จีนภายใต้ราชวงศ์ใหม่ประสบกับความเจริญรุ่งเรือง
ประชากรเพิ่มขึ้น
 การทุจริตในราชสำนักรุนแรงขึ้น และจักรวรรดิเริ่มเสื่อมถอยและไม่มั่นคง
ภัยธรรมชาติกวาดล้างที่ดินทำกิน โดยปกติภัยพิบัติจะไม่เป็นปัญหา อย่างไรก็ตาม ถ้าเกิดพร้อมกับการทุจริตและประชากรล้น จะก่อให้เกิดทุพภิกขภัย
ทุพภิกขภัยทำให้ประชากรก่อกบฏและตามมาด้วยสงครามกลางเมือง
ผู้นำสูญเสียอาณัติแห่งสวรรค์
ประชากรลดลงเนื่องจากความรุนแรงWills, John E. Mountain of Fame: Portraits in Chinese History. Princeton: Princeton University Press, 1994- p. 35
จีนเข้าสู่สมัยรณรัฐ
หนึ่งรัฐได้รับชัยชนะ
รัฐนั้นจัดตั้งจักรวรรดิใหม่
จักรวรรดิได้รับอาณัติแห่งสวรรค์
(วัฏจักรเกิดขึ้นซ้ำอีกครั้ง)
# การร้องเพลงด้วยลำคอแบบตูวา
การร้องเพลงด้วยลำคอแบบตูวา  หรือที่รู้จักด้วยชื่อเทคนิกหลักในการร้องที่เรียกว่า ฆูมีย์ (; ; ; อักษรโรมัน: khoomei) เป็นรูปแบบหนึ่งของการขับร้องแบบโอเวอร์โทนในสาธารณรัฐตูวาของประเทศมองโกเลียและในไซบีเรีย ในปี 2009 การขับร้องนี้ได้รับการบรรจุเป็นรายการผู้แทนมรดกทางวัฒนธรรมที่จับต้องไม่ได้ของมนุษยชาติโดยยูเนสโก คำว่า hömey / kömey แปลว่า คอ และ ลาริงซ์ ในภาษากลุ่มเติร์ก ซึ่งอาจจะมาจากคำว่า khooloi ในภาษามองโกเลียซึ่งแปลว่าคอเช่นกัน และมาจากรากโปรโตมองโกเลีย *koɣul-aj

เข้าใจว่าความนิยมในการขับร้องด้วยลำคอในตูวามาจากลักษณะทางภูมิศาสตร์ของพื้นที่และวัฒนธรรม ภูมิทัศน์กว้างเรียบของตูวาทำให้เสียงสามารถเดินทางไปได้ไกลกว่า ส่วนงานชาติพันธุ์วรรณาทางดนตรีพบว่า khoomei เป็นส่วนหนึ่งของวิญญาณนิยมที่ยังคงปฏิบัติสืบเนื่องมาถึงปัจจุบัน บ่อยครั้งที่นักร้องจะเดินทางออกไปยังพื้นที่ห่างไกล หาแม่น้ำที่ใช้ หรือเดินขึ้นไปตามทุ่งหญ้าเสต็ปในภูเขา เพื่อสร้างสภาพแวดล้อมที่เหมาะสมต่อการขับร้องด้วยลำคอSlobin, Mark. Ethnomusicology. Volume 36, No. 3, Special Issue: Music and the Public Interest. (1992), pp 444-446.

การขับร้องด้วยลำคอแบบตูวามีอยู่หลายวิธี วิธีที่เป็นที่นิยมและรู้จักมากที่สุดคือ khoomei (ฆูมีย์) ซึ่งให้ความรู้สึกเหมือนเสียงของลมที่พัดผ่านตามหิน, นอกจากนี้ยังมีวิธีการขับร้องแบบ sygyt และ kargyraa เป็นต้น
# หนุมานโฒกา
หนุมานโฒกา (Hanuman Dhoka) เป็นเขตพระราชวังหลวงของกษัตริย์มัลละและชาห์ ในจัตุรัสทุรพัรวสันตปุระในกาฐมาณฑุ ประเทศเนปาล หนุมานโฒกากินพื้นที่ 5 เอเคอร์ ชื่อของหนุมานโฒกามาจากเทวรูปหินของพระหนุมาน ใกล้กับประตูทางเข้าของวัง ส่วน 'โฒกา' มาจากภาษาเนปาล แปลว่า "ทางเข้าออก" หมู่อาคารในหนุมานโฒกาได้รับความเสียหายมากจากแผ่นดินไหวเมื่อปี 2015

ปีกตะวันออกซึ่งประกอบด้วยลานสิบลานเป็นส่วนที่เก่าแก่ที่สุดของหนุมานโฒกา สร้างขึ้นในกลางศตวรรษที่ 16 ต่อมาในศตวรรษที่ 17 กษัตริย์ปรตาป มัลละ ได้มีดำริให้ขยับขยายพื้นที่และสร้างวิหารขึ้นมากมาย ในปี 1768 ได้มีการสร้างหอคอยสังเกตการณ์สี่หอทางตะวันออกเฉียงใต้ของวังขึ้นโดยปฤถวี นารายัณ ชาห์ พระราชวงศ์ประทับในวังนี้เรื่อยมาจนปี 1886 ซึ่งย้ายไปวังนารายัณหิติแทน ภายนอกมีจารึกศิลาเขียนด้วยสิบห้าภาษาอยู่ เป็นชลโฑรนี (น้ำพุน้ำดื่ม) ซึ่งมีตำนานว่าหากผู้ใดเข้าใจทั้ง 15 ภาษาบนจารึกนี้ น้ำที่ออกมาจะกลายเป็นน้ำนมแทนน้ำเปล่าNepal Mandala: A Cultural Study of the Kathmandu Valley, Text. 1 by Mary Shepherd Slusser, Princeton University Press, 1982, retrieved 1 March 2020
# แชแบแค
แชแบแค  หมายถึงหน้าต่างประดับกระจกสีแบบอาเซอร์ไบจานที่สร้างขึ้นจากชิ้นส่วนไม้ชิ้นเล็ก ๆ ประกอบกันขึ้นมาโดยไม่ใช้กาวหรือตะปู มีปรากฏการใช้แชแบแคในงานก่อสร้างของอาเซอร์ไบจานมาตั้งแต่ศตวรรษที่ 11-12 เคล็ดวิธีการสร้างแชแบแคที่ทำให้ไม่ต้องใช้กาวหรือตะปูในการยึดชิ้นไม้นั้นมาจากการแซะร่องชิ้นไม้ประสานกัน ส่วนตรงกลางจะใส่กระจกสีลงไป ชิ้นส่วนไม้ที่ใช้ทำแชแบแคต้องมาจากไม้เนื้อแข็ง เช่น วอลนัต หรือต้นบีช ลวดลายของแชแบแคมักแสดงรูปของดวงอาทิตย์ พลังงานของชีวิต การไหลนิรันดร์ของเวลา และความเป็นอนันต์ของจักรวาล วิธีการรังสรรค์ชิ้นงานแชแบแคสามารถแบ่งย่อยเป็นสองกลุ่มหลัก ๆ ตามการใช้งานในสิ่งปลูกสร้าง แบบแรกคือจำพวกที่เป็นส่วนหนึ่งของสถาปัตยกรรม คือ ประตู หน้าต่าง ขั้นบันได ส่วนอีกแบบหนึ่งคือจำพวกชิ้นประดับตกแต่งภายใน เช่น โคมไฟ ลิ้นชัก

คำว่า “shebeke” มาจากภาษาอาเซอร์ แปลว่า "ตาข่าย" หรือ "ฉลุลาย" ศิลปะแชแบแค และสัญลักษณ์ที่ใช้ในชิ้นงานนั้นแตกต่างกันไปตามแต่ละภูมิภาคของอาเซอร์ไบจาย เช่น ในแง่ของการผลิตแล้ว แชแบแคแบบ Ordubad มักสร้างผลงานที่ใช้รูปเรขาคณิตอย่างง่าย เป็นต้น

ระเบียงภาพ
# เด็กใหม่แสนซื่อ รุกหนักขั้นสุด
เด็กใหม่แสนซื่อ รุกหนักขั้นสุด  เป็นซีรีส์มังงะญี่ปุ่น แนวสุขนาฏกรรม และเสี้ยวหนึ่งของชีวิต ที่เขียนและวาดภาพประกอบโดยทาคุ คาวามูระ เริ่มได้รับการตีพิมพ์ในนิตยสาร Monthly Gangan Joker ของสแควร์เอนิกซ์ ตั้งแต่เดือนพฤษภาคม พ.ศ. 2561 และเมื่อเดือนกรกฎาคม พ.ศ. 2565 มีการรวบรวมไว้เป็นเล่ม (ทังโกบง) ถึงเล่มที่ 12 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ Studio Signpost ออกอากาศตั้งแต่เดือนเมษายน พ.ศ. 2566

 ตัวละคร 

 สื่อ 
 มังงะ 
มังงะเด็กใหม่แสนซื่อ รุกหนักขั้นสุด เขียนและวาดภาพประกอบโดยทาคุ คาวามูระ เริ่มตีพิมพ์ลงในนิตยสาร Monthly Gangan Joker เมื่อวันที่ 22 พฤษภาคม พ.ศ. 2561 สแควร์เอนิกซ์มีการรวบรวมไว้เป็นเล่มทังโกบง โดยเล่มแรกออกวางจำหน่ายเมื่อวันที่ 22 ตุลาคม พ.ศ. 2561 และเมื่อ 21 พฤศจิกายน พ.ศ. 2567 ได้วางจำหน่ายถึงเล่มที่ 19

 อนิเมะ 
มีการประกาศดัดแปลงเป็นซีรีส์อนิเมะโทรทัศน์เมื่อวันที่ 16 พฤศจิกายน พ.ศ. 2565 ที่สร้างโดยสตูดิโอ Studio Signpost ผู้กำกับซีรีส์อนิเมะโดย Shigenori Kageyama เขียนบทโดย Takafumi Hoshikawa และ Shogo Yasukawa ออกแบบตัวละครโดย Chikashi Kadekaru และเพลงประกอบโดย Toshio Masuda ซีรีส์อนิเมะมีกำหนดการฉายในปี พ.ศ. 2566
# ซูกุฮ์
thumb|รูปสลักชายกำลังจับองคชาตตัวเองในซูกุฮ์

ซูกุฮ์  เป็นจันดีสร้างขึ้นในศตวรรษที่ 15 ตั้งอยู่ในอำเภอการังอาญาร์ จังหวัดชวากลาง ประเทศอินโดนีเซีย บนเชิงเขาทางตะวันตกของเขาลาวู วิหารหลักของจันดีเป็นสิ่งปลูกสร้างรูปพีระมิดอย่างง่าย ด้านหน้ามีรูปปั้นและงานแกะสลักรูปต่าง ๆ ซึ่งที่เป็นที่รู้จักมากคือรูปปั้นชายกำลังจับองคชาตตนเอง นอกจากนี้ยังมีรูปสลักองคชาตที่มีสี่อัณฑะ สูง 1.82 เมตร ที่มีการเจาะ ซึ่งถูกย้ายไปจัดแสดงที่พิพิธภัณฑสถานแห่งชาติอินโดนีเซีย

ซูกุฮ์สร้างขึ้นในพื้นที่ที่เป็นบริเวณท้าย ๆ ในชวาที่สร้างจันดีขึ้นก่อนที่ชวาจะกลายเป็นอิสลาม นักประวัติศาสตร์ยังไม่ทราบถึงความสำคัญของวิหารซูกุฮ์เนื่องมาจากไม่ปรากฏหลักฐานมากนักเกี่ยวกับพิธีกรรมและความเชื่อของชวาในเวลานั้น ที่ตั้งของวิหารซูกุฮ์บนเชิงเขาลาวูน่าจะเป็นไปเพื่อบูชาบรรพบุรุษและดวงวิญญาณในธรรมชาติ ไปจนถึงเพื่อประกอบพิธีเกี่ยวกับความเชื่อเรื่องการเจริญพันธุ์
# หลุยส์ บี. เมเยอร์
หลุยส์ เบิร์ต เมเยอร์ (12 กรกฎาคม ค.ศ. 1884 - 29 ตุลาคม ค.ศ. 1957) เป็นผู้อำนวยการสร้างภาพยนตร์ชาวแคนาดา-อเมริกันและเป็นผู้ร่วมก่อตั้งสตูดิโอภาพยนตร์เมโทร-โกลด์วิน-เมเยอร์ (เอ็มจีเอ็ม) ที่มีชื่อเสียงในปี ค.ศ. 1924 ภายใต้การบริหารของเมเยอร์ เอ็มจีเอ็มกลายเป็นสตูดิโอภาพยนตร์ที่มีชื่อเสียงที่สุดในอุตสาหกรรมภาพยนตร์ โดยรวบรวมนักเขียนบทภาพยนตร์ ผู้กำกับภาพยนตร์ และดาราฮอลลีวูดระดับชั้นนำไว้มากที่สุด

เมเยอร์เกิดในจักรวรรดิรัสเซียและเติบโตขึ้นมาอย่างยากจนในเซนต์จอห์น รัฐนิวบรันสวิก เขาลาออกจากโรงเรียนเมื่ออายุ 12 ปีเพื่อเลี้ยงดูครอบครัว และต่อมาย้ายไปบอสตันและซื้อโรงละครเล็ก ๆ ในเฮเวอร์ฮิลล์ แมสซาชูเซตส์ โดยตั้งชื่อว่า "Garlic Box" เขาได้ปรับปรุงและขยายโรงละครอื่น ๆ หลายแห่งในพื้นที่บอสตันซึ่งจัดไว้สำหรับผู้ชมที่มีฐานะทางสังคมสูง  หลังจากขยายสาขาและย้ายไปลอสแองเจลิส เขาได้ร่วมงานกับผู้อำนวยการสร้างภาพยนตร์เออร์วิง ธาลเบิร์ก และพวกเขาสร้างภาพยนตร์หลายร้อยเรื่อง ซึ่งให้ทั้งสาระประโยชน์และความบันเทิง เมเยอร์ดูแลธุรกิจของสตูดิโอ เช่น การตั้งงบประมาณและการอนุมัติการสร้างภาพยนตร์ใหม่ ขณะที่ธาลเบิร์กดูแลงานสร้างทั้งหมด

ในช่วงที่เขาดำรงตำแหน่งอย่างยาวนานที่เอ็มจีเอ็ม เมเยอร์ได้สร้างทั้งศัตรูและเสียงชื่นชมมากมาย ดาราบางคนไม่ชอบความพยายามของเขาในการควบคุมชีวิตส่วนตัวของพวกเขา ในขณะที่คนอื่น ๆ มองว่าเขาเป็นเหมือนพ่อที่ทะเยอทะยาน เขาเชื่อมั่นในความบันเทิงที่เป็นประโยชน์และพยายามอย่างเต็มที่เพื่อค้นหานักแสดงหน้าใหม่และพัฒนาให้เป็นดาราดังMcLean, Adrienne L. (ed.), Glamour in a Golden Age: Movie Stars of the Nineteen Hundred and Thirties. Rutgers University Press, 2011, p. 6. นอกจากนี้เขายังบังคับให้ดาราหญิงปฏิบัติตามด้วยการคุกคามการดำรงชีวิตของพวกเธอและล่วงละเมิดทางเพศ เช่น จูดี้ การ์แลนด์ ซึ่งเขาบังคับให้ควบคุมอาหาร เสพยา รวมถึงตารางการทำงาน
# สกิลสุดพิสดารกับมื้ออาหารในต่างโลก
สกิลสุดพิสดารกับมื้ออาหารในต่างโลก  เป็นซีรีส์ไลต์โนเวลญี่ปุ่น เขียนโดยเร็ง เองูจิ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมกราคม พ.ศ. 2559 ต่อได้ตีพิมพ์เป็นหนังสือไลต์โนเวลโดยสำนักพิมพ์โอเวอร์แล็ปในเครือโอเวอร์แล็ปโนเวลส์ในเดือนพฤศจิกายน พ.ศ. 2559 วาดภาพประกอบโดยมาซะ ปัจจุบันวางจำหน่ายถึงเล่มที่ 14

มังงะดัดแปลงวาดโดยอากางิชิ K เริ่มเผยแพร่ทางเว็บไซต์ Comic Gardo ในเดือนมีนาคม พ.ศ. 2560 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 9 มังงะภาคแยกวาดภาพโดยโมโมะ ฟูตาบะ เริ่มเผยแพร่ในเว็บไซต์เดียวกันในเดือนสิงหาคม พ.ศ. 2561 และรวบรวมตีพิมพ์เป็นหนังสือมังงะรวมเล่มถึงเล่มที่ 7 ซีรีส์ไลต์โนเวลและมังงะภาคหลักมีลิขสิทธิ์ในประเทศไทยโดยสำนักพิมพ์รักพิมพ์

ซีรีส์อนิเมะโทรทัศน์ดัดแปลงโดยสตูดิโอแมปปา ภาคแรกออกอากาศตั้งแต่เดือนมกราคมถึงมีนาคม พ.ศ. 2566 ฤดูกาลที่ 2 มีกำหนดออกอากาศในเดือนตุลาคม พ.ศ. 2568

 ตัวละคร 

  (ดรามาซีดี)

 สื่อ 
 ไลต์โนเวล 
ซีรีส์ไลต์โนเวลเขียนโดยเร็ง เองูจิ  เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่วันที่ 5 มกราคม พ.ศ. 2559 ภายหลังสำนักพิมพ์โอเวอร์แล็ปได้ลิขสิทธิ์ตีพิมพ์เป็นหนังสือไลต์โนเวลในเครือโอเวอร์แล็ปโนเวลส์ตั้งแต่วันที่ 25 พฤศจิกายน พ.ศ. 2559 วาดภาพประกอบโดยมาซะ วางจำหย่ายถึงเล่มที่ 13 เมื่อเดือนธันวาคม พ.ศ. 2565

ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์รักพิมพ์ ประกาศลิขสิทธิ์เมื่อวันที่ 6 มีนาคม พ.ศ. 2561

 หนังสือไลต์โนเวล 

 มังงะ 
มังงะดัดแปลง วาดภาพโดยอากางิชิ K เริ่มเผยแพร่ทางเว็บไซต์มังงะคอมิกการ์โดตั้งแต่วันที่ 24 มีนาคม พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 9 เมื่อเดือนธันวาคม พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์รักพิมพ์ ประกาศลิขสิทธิ์เมื่อวันที่ 20 กันยายน พ.ศ. 2561

มังงะภาคแยกวาดภาพโดยโมโมะ ฟูตาบะ ชื่อเรื่องว่า  เริ่มเผยแพร่ทางเว็บไซต์มังงะคอมิกการ์โดตั้งแต่วันที่ 24 สิงหาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 เมื่อเดือนธันวาคม พ.ศ. 2565

 หนังสือมังงะ 
 ซีรีส์ภาคหลัก 

 ภาคแยก 

 อนิเมะ 
ซีรีส์อนิเมะโทรทัศน์ดัดแปลงมีการประกาศสร้างในวันที่ 29 ตุลาคม พ.ศ. 2565 ผลิตโดยสตูดิโอแมปปา กำกับโดยคิโยชิ มัตสึดะ เขียนบทโดยมิจิโกะ โยโกเตะ ออกแบบตัวละครโดยนาโอะ อตสึ แต่งดนตรีประกอบโดยมาซาโตะ โคดะ, คานะ อูตาตาเนะ และคูริคอร์เดอร์ควอเต็ต ซีรีส์อนิเมะออกอากาศตั้งแต่วันที่ 11 มกราคม ถึง 29 มีนาคม พ.ศ. 2566 ทางช่องทีวีโตเกียวและเครือข่ายอื่น ๆ เพลงเปิดชื่อเพลงว่า  ร้องโดย Van de Shop ส่วนเพลงปิดชื่อเพลงว่า "Happy-go-Journey" ร้องโดยยูมะ อูจิดะ มิวส์ คอมมิวนิเคชันได้ลิขสิทธิ์เผยแพร่ในภูมิภาคเอเชียใต้และเอเชียตะวันออกเฉียงใต้ส่วนครันชีโรลได้ลิขสิทธิ์เผยแพร่ในภูมิภาคอื่น ๆ ของโลก

 รายชื่อตอน 

 หมายเหตุ
# ภวจักร
ภวจักร (สันสกฤต: भवचक्र; บาลี: bhavacakka; ทิเบต: srid pa'i 'khor lo) เป็นรูปสัญลักษณ์ของสังสารวัฏในศาสนาพุทธ คำว่าภวจักรอาจแปลได้ว่าเป็น "กงล้อแห่งชีวิต" โดยประกอบขึ้นจากคำว่า ภว  "การดำรงอยู่"Monier Monier-Williams (1899), Sanskrit English Dictionary, Oxford University Press, Archive: भव, bhava ซึ่งในทางศาสนาพุทธใช้เรียกความสืบเนื่องของการเกิดขึ้น หรือเวียนว่ายตายเกิด ในบริบทของสังสารวัฏ ดังที่ปรากฏในปฏิจจสมุปบาทประการที่สิบ กับคำว่า จักร  ซึ่งอาจแปลได้ว่า "กงล้อ" หรือ "วัฏจักร" ภวจักรมักนิยมวาดไว้บนผนังภายนอกของอารามและวัดพุทธในทิเบตกับอินเดียแทบทุกแห่ง เพื่อให้ฆราวาสได้ชมDzongsar Khyentse (2004), p. 3.Dalai Lama (1992), p. 1

องค์ประกอบอื่น ๆ ที่สามารถพบประกอบภาพของภวจักรในศิลปะทิเบต ได้แก่ รูปสิ่งมีชีวิตตนหนึ่งซึ่งมีท่าทางดุร้ายเกรี้ยวกราด เป็นสัญลักษณ์สื่อถึงข้อเท็จจริงที่ว่า ทุกสิ่งทุกอย่างที่ดำเนินไปในสังสารวัฏล้วนไม่จีรังยั่งยืน และเปลี่ยนแปลงอยู่เสมอ พระจันทร์เหนือภวจักรอาจแปลความได้ว่า หมายถึงการปลดปล่อยให้หลุดพ้นจากวัฏจักร การที่พระพุทธเจ้าทรงชี้ไปยังพระจันทร์นั้น เป็นการสื่อว่าการหลุดพ้นจากสังสารวัฏนั้นสามารถกระทำได้Dalai Lama (1992), p. 41-43.Sonam Rinchen (2006), p. 8-9.